ফা-দাম-পা-সাংস-র্গ্যাস সম্ভবত একাদশ শতাব্দীতে চরসিংহ প্রদেশের কূপদ্বীপ অঞ্চলে জন্মগ্রহণ করেন। এই স্থানটি দক্ষিণপূর্ব ভারতের অন্ধ্র প্রদেশ রাজ্যের কোন এক বন্দর এলাকা বলে অনুমান করা হয়। দেব-থের-স্ঙ্গোন-পো গ্রন্থানুসারে তাঁর পিতার নাম বীর্যবর্মণ এবং মাতার নাম ছিল বরসহ। পনেরো বছর বয়সে তাঁর পিতার মৃত্যুর পর বিক্রমশীলা বিশ্ববিদ্যালয়ে ক্ষেমদেব তাঁকে কমলশীল নাম প্রদান করে দীক্ষা দেন। এই সময় তিনি সূত্র, ব্যাকরণ, তন্ত্র ও মহামুদ্রা সম্বন্ধে শিক্ষালাভ করেন।